মদন মিত্রের চিকিত্‍সার জন্য মেডিক্যাল বোর্ড গঠন করল এসএসকেএম। মেডিক্যাল বোর্ডের তত্ত্বাবধানে মদন মিত্রের কয়েকটি ডাক্তারি পরীক্ষা করা হয়েছে। এখনও শ্বাসকষ্ট থাকায় তাঁকে অক্সিজেন দেওয়া হচ্ছে।
 ওয়েব ডেস্ক: মদন মিত্রের চিকিত্‍সার জন্য মেডিক্যাল বোর্ড গঠন করল এসএসকেএম। মেডিক্যাল বোর্ডের তত্ত্বাবধানে মদন মিত্রের কয়েকটি ডাক্তারি পরীক্ষা করা হয়েছে। এখনও শ্বাসকষ্ট থাকায় তাঁকে অক্সিজেন দেওয়া হচ্ছে। গতকাল আলিপুর সেন্ট্রাল জেলে অসুস্থ হয়ে পড়েন মদন মিত্র। বুকে ব্যাথা ও শ্বাসকষ্ট থাকায় তাঁকে এসএসকেএম হাসপাতালে নিয়ে আসা হয়। হাসপাতালের কার্ডিওলজি বিভাগে ভর্তি রয়েছেন মদন। ভোটের দিন দিনভর জেলের ভিতর নজরবন্দি ছিলেন কামারহাটির হেভিওয়েট তৃণমূল প্রার্থী মদন মিত্র। সেলের ভিতরে দিনভর তাঁর পিছু ছাড়েননি ডেপুটি জেলর এবং দুজন সিপাই। দিনভর মনমরা ছিলেন তিনি। টিভিতে মাঝেমধ্যেই ভোটের খবর দেখেছেন। কিন্তু চিন্তায় মুখে তোলেননি তেমন কিছুই। বাবার অনুপস্থিতিতে গড় সামলান ছেলে শুভরূপ মিত্র। তারপর গতকাল হঠাত্‌ই অসুস্থ হয়ে পড়েন তিনি।